Առաջին բաղադրիչի` կոգնիտիվի, ճանաչողականի, էությունն այն է, որ քաղաքացիները պետք է գիտակցեն իրենց ռեգիոնի գոյությունը և նրա աշխարհագրական սահմանները: Դա, առաջին հերթին, պահանջում է սեփական ռեգիոնի և հարևան ռեգիոնների մասին որոշակի գիտելիքներ այն առումով, որ "սեփական" ռեգիոնը հեշտ լինի սահմանազատել "օտարների " ռեգիոնից: Ռեգիոնի բնակչությունը պետք է իմանա դրա բնորոշ բնութագրիչների մասին` լինեն դրանք ֆիզիկա-աշխարհագրական առանձնահատկությունները, առանձնահատուկ պատմությունը կամ տնտեսական պրոֆիլը: